**NOTA DE FUNDAMENTARE**

În baza Hotărârii Guvernului nr. 490/2019 *privind transmiterea unor imobile aflate în domeniul public al statului din administrarea Ministerului Apărării Naţionale în administrarea Ministerului Transporturilor, pentru Compania Naţională de Administrare a Infrastructurii Rutiere - S.A., în vederea realizării obiectivului de investiţii de interes naţional „Modernizarea Centurii Rutiere a Municipiului Bucureşti între A1 - DN7 şi DN2 - A2”, şi actualizarea anexelor nr. 4 şi 16 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului*, s-a aprobat transmiterea imobilelor constituite din terenuri, cu nr. MF 159426, 159427, 159428, 159429 și 159534, aflate în domeniul public al statului, din administrarea Ministerului Apărării Naţionale, în administrarea Ministerului Transporturilor și Infrastructurii, pentru realizarea lucrărilor la obiectivul de investiţii de interes naţional „Modernizarea Centurii Rutiere a Municipiului Bucureşti între A1 - DN 7 şi DN 2 - A2”, derulat de Compania Naţională de Administrare a Infrastructurii Rutiere - S.A.

Potrivit prevederilor art. 3 din actul normativ, Ministerul Transporturilor și Infrastructurii, prin Compania Naţională de Administrare a Infrastructurii Rutiere - S.A., va realiza, într-un termen de 3 ani de la preluarea imobilelor sus-menționate, lucrările rămase de executat la imobilele cu nr. MF 103655, 103656, 103593, 103635 şi 103639, aflate în domeniul public al statului şi în administrarea Ministerului Apărării Naţionale, afectate de obiectivul de investiţie derulat de companie, în scopul asigurării funcţionalităţii şi securităţii obiectivelor militare, astfel:

a) pentru imobilul 541 cu nr. MF 103655

- înlocuirea plăcilor de beton aferente împrejmuirii obiectivului militar, la care s-au constatat fisuri şi degradări;

- executarea lucrărilor de reparaţii capitale la pavilionul M;

- dezafectarea terenului de tenis şi asfaltarea terenului de handbal;

- relocarea unei rampe de îmbarcare/debarcare din interiorul obiectivului militar pe un nou amplasament din cadrul imobilului;

- refacerea parcării unităţii pe un nou amplasament din cadrul imobilului, sub forma unei platforme betonate;

- executarea lucrărilor de reparaţii curente la pavilionul A;

- refacerea punctului de acces al personalului şi autovehiculelor în incinta imobilului;

- realizarea unei împrejmuiri din plasă de sârmă de 4 m înălţime, pe o lungime de 60 ml;

- realizarea reţelei de canalizare pe o lungime de 50 m şi a unui decantor;

- realizarea unei alei betonate în suprafaţă de 3,90 mp;

b) pentru imobilul 1070 cu nr. MF 103656

- înlocuirea plăcilor de beton aferente împrejmuirii obiectivului militar, la care s-au constatat fisuri şi degradări;

- refacerea punctului de acces al personalului şi autovehiculelor în incinta imobilului;

- refacerea instalaţiilor aferente hidroforului, afectate de lucrările de împrejmuire;

- realizarea unui nou drum de acces către aliniamentul de tragere din poligon pe un alt amplasament;

c) pentru imobilul 1177 cu nr. MF 103593

- dezafectarea împrejmuirii din plăci prefabricate de beton, pe latura afectată de lucrări, şi refacerea acesteia pe un alt amplasament din cadrul imobilului, prin construirea unei împrejmuiri din plăci prefabricate de beton cu o înălţime de 2 m;

- refacerea punctului de acces al personalului şi autovehiculelor în incinta din cadrul imobilului;

- refacerea pavilionului R4 cu destinaţia castel de apă pe un alt amplasament din cadrul imobilului şi refacerea racordurilor aferente către toţi utilizatorii;

- realizarea unui puţ forat cu adâncimea de minimum 100 m, cu instalaţiile şi utilajele aferente, şi racordarea acestuia la utilizatorii din cadrul imobilului;

- reconstruirea pavilionului „punct control” pe un nou amplasament din cadrul imobilului;

- refacerea reţelei electrice aeriene afectate de lucrările de investiţii pe noul amplasament;

- prelungirea zidului de sprijin ce limitează ampriza centurii proiectate cu aproximativ 120 m;

d) pentru imobilul 3272 cu nr. MF 103635

- dezafectarea împrejmuirii pe latura afectată de lucrările la obiectivul de investiţii şi refacerea acesteia pe un alt amplasament din cadrul imobilului, prin construirea unei împrejmuiri din plăci prefabricate de beton cu o înălţime de 2,5 m;

- refacerea punctului de acces al personalului şi autovehiculelor în incinta imobilului;

e) pentru imobilul 1166 cu nr. MFP 103639

- înlocuirea plăcilor de beton aferente împrejmuirii obiectivului militar, la care s-au constatat fisuri şi degradări;

- refacerea punctului de acces în incinta imobilului, prin realizarea unei porţi metalice duble.

Totodată, actul normativ mai sus-menționat, prevede că în cazul nerespectării de către Ministerul Transporturilor și Infrastructurii, prin Compania Naţională de Administrare a Infrastructurii Rutiere - S.A.a destinaţiei imobilelor preluate și a condiționărilor referitoare la lucrările rămase de executat la imobilele prevăzute la art. 3 din Hotărârea Guvernului nr. 490/2019, imobilele transmise potrivit art. 1 revin în administrarea Ministerului Apărării Naţionale, în conformitate cu prevederile legale în vigoare.

Întrucât la data 11.09.2022 expiră termenul de 3 ani prevăzut la art. 3 din Hotărârea Guvernului nr. 490/2019, în ceea ce privește lucrările rămase de executat la imobilele aflate în administrarea Ministerului Apărării Naţionale, iar îndeplinirea acestor obligații în acest termen nu este posibilă, Ministerul Transporturilor și Infrastructurii, prin Compania Naţională de Administrare a Infrastructurii Rutiere - S.A., a solicitat prelungirea termenului, în vederea finalizării lucrărilor.

Solicitarea este motivată de:

- în contractul încheiat de Companiecu antreprenorul după preluarea imobilelor de la Ministerul Apărării Naționale, a fost prevăzută inițial, doar execuția lucrărilor la obiectivul de investiție ,,Modernizarea Centurii Rutiere a Municipiului Bucureşti între A1 - DN 7 şi DN 2 - A2”, întrucât Compania Națională de Administrare a Infrastructurii Rutiere – S.A., potrivit profilului său de activitate, nu dispune de specialiști pentru elaborarea documentațiilor tehnice în domeniul construcțiilor civile;

- pentru elaborarea documentațiilor tehnico-economice aferente lucrărilor rămase de executat la imobilele Ministerului Apărării Naționale, Compania Națională de Administrare a Infrastructurii Rutiere – S.A., derulează în prezent procedurile pentru atribuirea contractelor de servicii de proiectare și elaborare documentații tehnice pentru obținerea autorizațiilor de construire.

Prin adresa nr. A3655/13.04.2022, înregistrată la Compania Naţională de Administrare a Infrastructurii Rutiere - S.A. cu nr. 92/31208/20.04.2022, Ministerul Apărării Naționale este de acord pentru prelungirea termenului de finalizare a lucrărilor prevăzute la art. 3 din Hotărârea Guvernului nr. 490/2019, cu cel mult 3 ani de la data intrării în vigoare a actului normativ de modificare a prevederilor hotărârii Guvernului antemenționată.

Menționăm că, în cazul nerespectării de către Ministerul Transporturilor și Infrastructurii, prin Compania Naţională de Administrare a Infrastructurii Rutiere - S.A. a obligației prevăzută la art. 3 din Hotărârea Guvernului nr. 490/2019, imobilele transmise potrivit art. 1, revin în administrarea Ministerului Apărării Naţionale, în conformitate cu prevederile legale în vigoare, potrivit prevederilor art. 4 din același act normativ.

Întrucât prin Hotărârea Guvernului nr. 307/2022 *privind modificarea valorii de inventar a imobilului 1166, aflat în domeniul public al statului şi în administrarea Ministerului Apărării Naţionale, transmiterea unei părți din acesta în domeniul public al orașului Chitila, judeţul Ilfov şi modificarea anexei nr. 4 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului*, a fost transmisă în domeniul public al orașului Chitila, județul Ilfov, o parte din imobilul 1166 la care au rămas de executat lucrările prevăzute la art. 3 lit. e) din Hotărârea Guvernului nr. 490/2019, Ministerul Apărării Naționale precizează că nu mai este necesară realizarea acestora.

Având în vedere cele prezentate, prin prezentul proiect de act normativ se prevede modificarea articolului 3 din Hotărârea Guvernului nr. 490/2019 *privind transmiterea unor imobile aflate în domeniul public al statului din administrarea Ministerului Apărării Naţionale în administrarea Ministerului Transporturilor, pentru Compania Naţională de Administrare a Infrastructurii Rutiere - S.A., în vederea realizării obiectivului de investiţii de interes naţional „Modernizarea Centurii Rutiere a Municipiului Bucureşti între A1 - DN7 şi DN2 - A2”, şi actualizarea anexelor nr. 4 şi 16 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului,* în sensul prelungirii cu 3 ani a termenului prevăzut la art. 3 și eliminarea prevederilor de la litera e) a aceluiași articol.

Documentația justificativă cuprinde protocoalele și procesele verbale de predare–primire încheiate de Ministerul Apărării Naționale și Ministerul Transporturilor și Infrastructurii, pentru punerea în aplicare a prevederilor Hotărârii Guvernului nr. 490/2019 și alte documente referitoare la problematica prezentată.

Necesitatea, oportunitatea şi realitatea datelor prezentate în proiectul de act normativ, aparţin iniţiatorului și coinițiatorului, respectiv Ministerului Transporturilor și Infrastructurii și Ministerului Apărării Naționale.

Ministerul Transporturilor și Infrastructurii și Ministerul Apărării Naționale îşi asumă responsabilitatea privind realitatea şi conformitatea datelor şi informaţiilor cuprinse în proiectul de act normativ și documentaţia justificativă.

Prezentul proiect de act normativ a fost supus procedurii prevăzute de dispozițiile Legii nr.52/2003 privind transparența decizională în administrația publicată, republicată și a fost afișat pe site ul Ministerului Transporturilor și Infrastructurii.

Prin obiectul său de reglementare, proiectul de hotărâre nu are impact asupra domeniilor social, economic şi de mediu, ori asupra bugetului general consolidat, motiv pentru care acesta a fost elaborat în conformitate cu dispoziţiile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare, și ale art. 1 alin. (3) lit. a) pct. 10 din Hotărârea Guvernului nr. 443/2022 pentru aprobarea conţinutului instrumentului de prezentare şi motivare, a structurii raportului privind implementarea actelor normative, a instrucţiunilor metodologice pentru realizarea evaluării impactului, precum şi pentru înfiinţarea Consiliului consultativ pentru evaluarea impactului actelor normative.

Potrivit celor prezentate, s-a iniţiat proiectul de Hotărâre a Guvernului pentru modificarea articolului 3 din Hotărârea Guvernului nr. 490/2019 privind transmiterea unor imobile aflate în domeniul public al statului din administrarea Ministerului Apărării Naţionale în administrarea Ministerului Transporturilor, pentru Compania Naţională de Administrare a Infrastructurii Rutiere - S.A., în vederea realizării obiectivului de investiţii de interes naţional „Modernizarea Centurii Rutiere a Municipiului Bucureşti între A1 - DN7 şi DN2 - A2”, şi actualizarea anexelor nr. 4 şi 16 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului*,* care, în forma prezentată, a fost avizat de ministerele interesate şi pe care îl supunem spre aprobare.

|  |  |
| --- | --- |
| **VICEPRIM-MINISTRU, MINISTRUL TRANSPORTURILOR**  **ȘI INFRASTRUCTURII** | **MINISTRUL APĂRĂRII NAȚIONALE** |
| **SORIN MIHAI GRINDEANU** | **VASILE DÎNCU** |

**AVIZĂM:**

**MINISTRUL FINANȚELOR**

**ADRIAN CÂCIU**

**MINISTRUL JUSTIŢIEI**

**MARIAN-CĂTĂLIN PREDOIU**

**SECRETAR DE STAT**

**IONEL SCRIOȘTEANU**

**SECRETAR GENERAL**

**MARIANA IONIȚĂ**

**SECRETAR GENERAL ADJUNCT**

**ADRIAN DANIEL GĂVRUȚA**

**DIRECȚIA AVIZARE**

**DIRECTOR**

**LAURA ELENA ȚOPA**

**DIRECȚIA ECONOMICĂ**

**DIRECTOR**

**LAURA DIANA GÎRLĂ**

**DIRECȚIA ACHIZITII PUBLICE ȘI SERVICII INTERNE**

**DIRECTOR**

**SAJTOS LASZLO**

**DIRECȚIA GENERALĂ MONITORIZARE PROIECTE**

**DIRECȚIA PROIECTE STRATEGICE ȘI MONITORIZARE PROIECTE**

**DIRECTOR**

**MIHAELA MOCANU**

**COMPANIA NAȚIONALĂ DE ADMINISTRARE A INFRASTRUCTURII RUTIERE - S.A.**

**DIRECTOR GENERAL**

**ING. CRISTIAN PISTOL**

|  |  |
| --- | --- |
| **DIRECȚIA JURIDICĂ**  **DIRECTOR**  **Andrei FILIPESCU**  **DEPARTAMENT AVIZARE**  **ȘEF DEPARTAMENT AVIZARE**  **Valeriu ZANFIR**  **AVIZAT:**  **Cons. Jur. Mircea APOSTOL** | **DIRECȚIA IMPLEMENTARE PROIECTE**  **DIRECTOR**  **Ing. Otilia NUNCĂ**  **DIRECTOR ADJUCT**  **Ing. Cătălin AFLAT**  **DEPARTAMENT EXPROPRIERI**  **ȘEF DEPARTAMENT**  **Cons. Jur. Ion CUPANACHE**  **BIROUL EXPROPRIERI PENTRU DN/VO FEN**  **ȘEF BIROU**  **Ing. Iuliana MARICUȚ**  **ÎNTOCMIT:**  **Cons. Jur. Bogdan SATNOIANU** |